Kristoffersen startet sin karriere i Asia, der han bodde i perioden 1990–1994. Han etablerte sitt eget produksjonsselskap i Hongkong som blant annet produserte kommersielle filmer for næringslivet. I 1993–1996 var han engasjert som NRKs faste produsent og fotograf i Asia-regionen og arbeidet sammen med korrespondentene Siv Nordrum og Anne Grosvold. I samarbeid med dem produserte han aktualitetsprogrammer fra Kina, Hongkong, Macao, Japan, Vietnam, Filippinene, Sør-Korea, Australia og Bangladesh. Han produserte også dokumentarprogrammer for organisasjoner som Flyktningerådet, UNHCR og dansk fjernsyn (DR). Etter at han flyttet tilbake til Norge i 1996, regisserte og produserte han flere tv-serier og dokumentarfilmer for NRK. De fleste av produksjonene for NRK laget han i samarbeid med Nils Wærstad, og de to etablerte produksjonsselskapet Nils & Ronny. Sammen har de blant annet produsert fire sesonger av reisedokumentaren (1999–2014), innslag som stuntreportere under NRKs sending av EM i fotball 2000 og reisedokumentaren (2001).